kardosdrur/scandi-wiki huggingface dataset:
Kolding Stadion

Kolding Stadion (Autocentralen Park) er et fodboldstadion i Kolding, hvor Kolding IF har deres hjemmebane.

Historie 

Stadionområdet blev overtaget af Kolding IF i 1913 og i 1927 besluttede Kolding byråd at bygge et nyt stadion sammesteds på grund af dårlige baneforhold. Stadionet blev indviet i 1931.

I 2020/21 blev der installeret en hybridbane og varme under banensamt et nyt lysanlæg, som er første skridt mod et mere moderne og tidssvarende stadion. 

Tilskuerrekorden på Kolding Stadion er på 9.364 til en fodboldkamp i 1981 mellem Kolding IF og B1909.

Referencer

Eksterne henvisninger 

Fodboldstadioner i Danmark
Stadion
Stadion
Jakob Friedrich Ehrhart

Jakob Friedrich Ehrhart (født 4. november 1742 i Holderbank, Schweiz, død 26. juni 1795 i Hannover) var en tysk apoteker og botaniker. 
Ehrhart opholdt sig mere end 3 år i Uppsala og studerede under Linné samt blev siden forstander for slotshaven i Herrenhausen nær Hannover. Han anses for en af Linnés fornemste discipler. Ehrhart udgav flere ekssikkatsamlinger samt Beiträge zur Naturkunde (7 bind, 1787–92), i hvilke blandt andet findes beskrivelser og iagttagelser på adskillige først af ham i Sverige opdagede eller for videnskaben nye vækster.

Kilder 

 

Botanikere fra Tyskland
Apotekere fra Tyskland
Tyskere i 1700-tallet
Botanikere med autornavne
Ugglan
Provstejorden

Provstejorden er et idrætsanlæg og fodboldstadion i Kærby, Aalborg.

Eksterne henvisninger 
Provstejorden på stadions.dk 

Fodboldstadioner i Danmark
Hobrovejskvarteret
Idrætsanlæg i Aalborg
Dalum Stadion

Dalum Stadion er et fodboldstadion i Dalum, på Fyn.

Eksterne henvisninger 
Dalum Stadion på stadions.dk 

Fodboldstadioner i Danmark
Idrætsanlæg i Odense
Bygninger, konstruktioner og anlæg i Odense Kommune
Knud Hjortø

Knud Anders Hjortø, f. Knudsen, (4. januar 1869 på Hjortøgård i Kirke Værløse – 25. november 1931 på Frederiksberg) var en dansk forfatter. Han var far til modstandsmanden Keld Hjortø.

Hjortø tilhørte en dansk bondeslægt. Han dimitterede i 1888 fra Jonstrup Seminarium og studerede derefter filologi uden at tage en afsluttende eksamen. Vinteren 1896—97 tilbragte Hjortø i Paris, et ophold, som blev fremmende for hans kunstneriske og navnlig musikalske interesser herunder Bach. Siden levede Hjortø i provinsen, 1900—08 som lærer ved realskolen i Skælskør, men blev i 1908 ansat ved seminariet i Vordingborg.

Hjortø debuterede i 1899 med en lille bog Syner, hovedsagelig en samling personlige indtryk. Derefter fulgte 3 bøger: Hjemme fra Egnen (1901), Kraft (1902) og Folk (1903), der ved siden af en vis mangel på beherskelse i formen rummede muntre satiriske iagttagelser fra provinsliv.Langt mere fantasi fandtes i et følgende prosaarbejde Skyer og Stjerner (1904); men Hjortøs trang til original tænkning fandt dog først udslag i To Verdener (1905), en slags filosofisk roman, ikke let tilgængelig, men tankevægtig — uden tvivl Hjortøs betydeligste arbejde.

Hjortøs noget bitre livssyn og en vis hårdhed prægede dette værk, ligesom det følgende om en livets outsider Hans Råskov (1906). Derefter fulgte en mindre betydelig samling fortællinger Præster (1907), et ejendommeligt provinsmilieu Dengang man var ung (1908), rigt på original menneskeskildring, og 1909 endelig i fortællingen Rasmus et interessant bondeportræt. Hjortø udfoldede siden en stor produktivitet; næsten hvert år så et nyt arbejde fra hans hånd, meget betydeligt og mindre betydeligt mellem hinanden.

Hjortøs interesse for og skarpe iagttagelse af sproglige fænomener gav sig udslag i bogen Fra Ordenes Samfund (1918) og sidenhen Afløsningsordbog (udkom posthumt i 1933). Hjortø hørte til de forfattere, der fra første færd ikke havde let ved at vinde publikum. Hans form var ofte noget kantet, hans indfald uberegnelige; hans bøgers udprægede originalitet har imidlertid formået efterhånden at skabe opmærksomhed om hans digtning og hans navn. Han er begravet på Vestre Kirkegård.

Kilder 
 
 
 Oluf Friis og Frits Johansen, Knud Hjortø : Karakteristik og Bibliografi, Woel, 1924.

Hæder 
 1912, Det anckerske Legat
 1924, Otto Benzons Forfatterlegat
 1927, Drachmannlegatet

Eksterne henvisninger 
 Knud Hjortø på Dansk Forfatterleksikon
 Samlede værker online og Forfatterportræt  på Arkiv for Dansk Litteratur

Romanforfattere fra Danmark
Selvbiografer fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Salmonsens
Dansksprogede forfattere fra Danmark
Nørre Åby Idrætspark

Nørre Åby Idrætspark er et fodboldstadion i Nørre Åby, på Fyn. Stadion er hjemsted for Nørre Aaby Idrætsklub (NIK), og ligger ved siden af Vestfyns Idræts og Kulturcenter.

På stadion er der plads til ca. 3.000 tilskuere, hvoraf 700 er siddepladser på den overdækkede tribune.

Banen der spilles på, er en kunstgræsbane, med tilhørende lysanlæg, som blev indviet 9. november 2019.

Noter

Eksterne henvisninger 

Fodboldstadioner i Danmark
Bygninger, konstruktioner og anlæg i Middelfart Kommune
Scandinavian Center Aarhus

Scandinavian Center Aarhus er et større bygningskompleks i det centrale Aarhus, beliggende nær ved Musikhuset og Rådhusparken. 

Bygningen indeholder butikker, Radisson Blu Hotel Aarhus med 234 værelser, kongrescenter med plads til 4000 i den store kongressal, Fitness World-center, Ortopædisk Privat Hospital Århus
og erhverv. Det samlede areal er på 75.000 m², byggesummen var i 1995 på 750 millioner kr. Bygningen er domineret af en overdækket glasbue over en 150 m lang gade med rulletrapper. Centret rummer desuden 1100 P-pladser.

Centret er et af de relativt få monumentale bygninger, som blev opført i Aarhus fra midt-80'erne frem mod årtusindskiftet. Det er tegnet af Friis & Moltke og opført 1992-1995. Ligesom med Musikhuset Aarhus var borgmester Thorkild Simonsen en stærk drivkraft bag. Imidlertid viste det sig svært at få liv i bygningen, der længe stod halvtom. 
Bygningen er på 11 etager og er 43 m høj.

Visionen var oprindeligt et eksklusivt shoppingcenter med 150 meter lang strøg under glastag. Der skulle føres spor fra godsbanearealet helt op til centeret, så det fik sin egen station. Centeret rummer i dag dog meget få butikker og er primært præget af erhverv.  Perron og station er dog aldrig blevet til noget, og området der skulle være perron er i dag parkeringsplads. 

Der blev dog opsat master med et komplet sæt køreledninger  til elektrisk togdrift fra hovedbanegården og halv kilometer mod syd ind under Frederiks Bro. Disse har aldrig været taget i brug.

Galleri

Referencer

Eksterne henvisninger 

 Scandinavian Center Aarhus' officielle hjemmeside

Bygninger, konstruktioner og anlæg i Aarhus
Etableret i 1995
Hoteller i Aarhus
Keld Hjortø

Keld Hjortø (29. maj 1909 i Vordingborg – 18. februar 1945 på Bispebjerg Hospital) var en dansk skolemand og modstandsmand.

Karriere 
Han var søn af forfatteren Knud Hjortø og blev ansat ved Akademisk Studenterkursus i København. I 1942 avancerede han til skolens leder, hvor han fik lejlighed til at vise sit nationale sindelag. Hjortø havde flere gange fået frigivet elever, som var blevet anholdt af værnemagten, og han prøvede at tale tyskvenlige elever fra at støtte nazisterne. En af disse elever var Franz Lomborg, som var blevet knyttet til Birkedalgruppen, der blev ledet af Gestapos torturbøddel Ib Birkedal Hansen, via sin nazistiske fætter, Helge Keil. Lomborg var stikker, og den 15. februar 1945 blev han likvideret af tre modstandsfolk fra Holger Danske nær sit hjem i Vognmandsmarken på Østerbro.

Mordet 
Helge Keil og Ib Birkedal Hansen mistænkte straks Keld Hjortø for at have angivet Franz Lomborg, selvom den virkelige angiver snarere var Birkedals lokkedue Adda. Den 16. februar tog Helge Keil sammen med John Kolling og Finn Prehn ud til Keld Hjortøs privatadresse på Grøndals Parkvej i Vanløse. De ringede på ved ellevetiden om aftenen, men parret Hjortø fornemmede, at det var ubudne gæster og lukkede ikke op. De tre mænd fra Birkedalgruppen begyndte så at brække hoveddøren op med værktøj, og Keld Hjortø åbnede derpå døren. Prehn affyrede tre skud mod Hjortø, som flygtede ind i stuen. Keil affyrede dernæst sin maskinpistol mod den liggende mand og råbte "Tak for sidst!".

To dage senere døde han på Bispebjerg Hospital. Han efterlod sig to små børn og blev begravet på Vestre Kirkegård.

Hjortø er mindet på en mindetavle opsat på La Cours Vejs Skole, Emil Christian Hansens Vej 6 på Frederiksberg.

Kilder 
 
 

Modstandsfolk fra Danmark
Skolefolk fra Danmark
Personer fra Danmark myrdet af Nazi-Tyskland
Personer fra Vordingborg
Danskere i 1900-tallet
Turbo imperialis

Turbo imperialis er en art indenfor havsneglene i den biologiske familien Turbinidae, turbansnegle.

Gallery

Eksterne links

Snegle
Gustav Christgau

Gustav Christgau (15. august 1900 – 20. februar 1945 i Odense) var en dansk grosserer og vicekonsul.

Han var søn af kgl. svensk vicekonsul August Christgau, som havde overtaget firmaet Aug. Christgau. August Christgau afgik ved døden i 1937, og det gamle firma overgik derefter til hans søn, der allerede i 1929 var indtrådt i firmaet som medindehaver. Også Gustav Christgau blev kgl. svensk vicekonsul.

Under besættelsen blev konsul Gustav Christgau offer for et clearingmord, idet Christgau blev skudt ned af Petergruppen i sin villa på Hunderupvej 220. Efter hans meningsløse død blev der dannet et aktieselskab, hvis aktier blev indehavet af Gustav Christgaus tre børn. Direktør for aktieselska­bet blev den tidligere prokurist i firmaet, Fischer Knudsen (1905-?). 

Han var gift med Solveig Schram (død 1941).

Kilder 
 Danmarks ældste forretninger 1100-1911, Kraks Forlag 1950

Ofre for clearingmord under Besættelsen
Diplomater fra Sverige
Personer fra Odense
Personer i Kraks Blå Bog (afdøde)
Grosserere fra Danmark
Danskere i 1900-tallet
Den Glade Viking

Den Glade Viking er en skandinavisk diskotekskæde med fem diskoteker i tre lande. Diskoteket har danske rødder og har tidligere haft diskoteker i både Odense og Horsens. 

Første er grundlagt af Alfonso, Lauren og Emilio, som åbnede det første diskotek i Magalluf, Mallorca i 1985. Derefter overtaget af to danskere, som åbnede i Golden Sands, Bulgarien. 

Diskoteket er primært kendt fra Tv-programmet Sommer i Sunny Beach, som er blevet sendt på TV3. Diskoteket i Sunny Beach er det største og mest kendte diskotek. Den Glade Viking i Sunny Beach, har skandinaviske bartendere.

Den Glade Viking har også drevet diskotekskæden Barracuda i Danmark, der ligesom aktiviteterne i henholdsvis Horsens og Odense måtte lukke.

Lokaliteter

Åbne lokaliteter

Bulgarien 
 Golden Sands (2007)
 Sunny Beach (2008)

Spanien 
 Mallorca (1985)
 Tenerife (1996)

Thailand 
 Phuket (2011)

Lukkede lokaliteter

Danmark 
 Horsens (november 2010 til Juli 2013)
 Odense (april 2010 til januar 2014, siden åbnet under navnet Barracuda, lukket oktober 2014)
 Hjørring (januar 2012 til januar 2014 - drevet under navnet Barracuda)

Eksterne henvisninger 
 Den Glade Viking

Kilder 
 avisen.dk – åbning i Sunny Beach 
 fyens.dk – åbning i Odense 

Natklubber i Danmark
Hermann Volrath Hilprecht

Hermann Volrath Hilprecht (født 28. juli 1859 i Anhalt, død 19. marts 1925) var en tysk-amerikansk assyriolog. 

Hilprecht blev Dr. phil. 1883, var 1884-85 professor ved Fridericianum i Davos, 1885-86 repetitør i gammeltestamentlig teologi i Erlangen, kom 1886 til Philadelphia og blev her redaktør af den orientalske afdeling af "Sunday School Times" (indtil 1904); 1887 professor i assyriologi ved universitetet, fulgte 
som assyriolog med den af dette til Babylonien afsendte ekspedition 1888—89.

Han var 1898-1900 leder af dettes fjerde ekspedition, fik 1893 af den tyrkiske regering overdraget hvervet at ordne de af amerikanske ekspeditioner ved Nipur fundne babyöniske oldsager, som var afgivne til museet i Konstantinopel. En stor del af disse oldsager skænkede Sultanen Hilprecht personlig af erkendtlighed for hans fortjenstfulde arbejde. Han gav det igen til universitetsmuseet i Philadelphia.
 
Hilprecht blev 1895 Dr. theol. der og 1897 Dr. jur. ved Princeton University. Han havde allerede 1883 udgivet Freibrief Nebukadnezars (1883) og var siden en af hovedudgiverne af de mange indskrifter, der blev fundne i Nipur. Hilprecht udgav Old Babylonian Cuneiform Inscriptions Chiefly from Nipur (1893-96); Assyriaca (1894); The Excavations in Assyria and Babylonia 
(1903); Explorations in Bible Lands during XIXth Century (1907); Recent Researches in Bible Lands (1898); med A.T. Clay Business Documents of Marasha (1898). 

Hilprecht var hovedudgiver af The Babylonean Expedition of the University of Pennsylvania, hvoraf henved en snes bind udkom. Han havde en strid med Dr. Peters, der førte til udgivelse af adskillige skrifter, der har megen liden interesse i videnskabelig henseende. Under 1. Verdenskrig opgav Hilprecht sin stilling i Amerika og flyttede til Lausanne. Til hans 25-års doktorjubilæum og 50-års fødselsdag udgav kolleger og venner festskriftet Hilprecht Anniversary Volume, Studies in Assyrology and Archæology (Chicago, Leipzig et cetera 1909).

Kilder 

 

Assyriologer
Orientalister fra Tyskland
Ansatte ved Erlangens Universitet
Faglitterære forfattere fra Tyskland
Engelsksprogede forfattere
Tyskere i 1800-tallet
Tyskere i 1900-tallet
Salmonsens
Michael Buckley

Michael John Buckley (født 1975) er en amerikansk stemmeskuespiller.

Ekstern henvisning 
 

Stemmeskuespillere fra USA
Skuespillere fra USA
Kate Bushs diskografi

Dette er en diskografi over udgivelserne fra den engelske musiker og komponist Kate Bush.

Album

Singler

Videoer 
 1981 Live at the Hammersmith Odeon
 1983 The Single File
 1986 Hair of the Hound
 1986 The Whole Story
 1989 The Sensual World: The Videos
 1994 The Line, the Cross and the Curve

Diskografier
Kate Bush
The Combination 1896-97

The Combination 1896–97 var den syvende sæson af den engelske fodboldliga The Combination. Ligaen havde deltagelse af ti hold, der spillede en dobbeltturnering alle-mod-alle. Turneringen blev vundet af Evertons reservehold, som dermed vandt ligaen for femte gang.

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1896
Fodbold i 1897
Split-ring resonator

En split-ring resonator (SRR) er en komponent af en negative indeks metamateriale (NIM), også kendt som en dobbelt negativ metamateriale (DNG) eller venstre-håndet medium (LHM). SRR er også en komponent af andre typer af metamaterialer såsom Single Negative metamaterial (SNG). SRR anvendes også til forskning i terahertz metamaterialer, akustiske metamaterialer, og metamaterialeantenner. En enkeltcelle SRR har et par af indlejrede løkker med revner (eng. splits) i dem på modsatte ender. Løkkerne er lavet af ikkemagnetiske metaller såsom kobber og har et lille gab mellem de to løkker. Løkkerne kan være koncentriske eller kvadratiske, og med gab hvor det behøves.

Overblik 

Et magnetisk flux gennemtrængende metalringene vil inducerer roterende strømme i ringene, hvilket producerer deres egne flux til at øge eller minske feltet (afhængig af SRR resonans egenskaberne). Dette feltmønster er dipolært. Grundet revnerne i ringene kan strukturen understøtte resonante bølgelængder meget større end diameteren af ringene. Det ville ikke ske i lukkede ringe. Det lille gab mellem ringene producerer store kapacitans værdier hvilket minsker den resonerende frekvens, da tidskonstanten er stor. Strukturens dimensioner er små sammenlignet med den resontante bølgelængde. Dette resulterer i lave strålingsmæssige tab, og meget høje Q-faktorer.

Ved frekvenser under resonansfrekvenser, vil reeldelen af den magnetiske permeabilitet af SRR bliver store (positive) – og ved frekvenser højere end resonans vil den blive negativ. Denne negative permeabilitet kan anvendes med den negative dielektriske konstant af en anden struktur til at danne negativ refraktiv indeks materialer.

Se også 
Akustisk metamateriale
Metamateriale
Metamaterialeantenne
Negativ indeks metamateriale
Ikke-lineart metamateriale
Fotonisk metamateriale
Fotonisk krystal
Seismisk metamateriale
Superlinse
Terahertz metamateriale

Kilder/referencer

Eksterne henvisninger 

 Google scholar List of Papers by JB Pendry
 Imperial College, Department of Physics, Condensed Matter Theory Group 
 Personal Profile of John Pendry at Imperial college
 Video: John Pendry lecture: The science of invisibility  April 2009, SlowTV
Shepard, K. W. et al. Split-ring resonator for the Argonne Superconducting Heavy Ion Booster. IEEE Transactions on Nuclear Science, VoL. NS-24, N0.3, JUN 1977

Yderligere læsning 

Resonatorer
Materialevidenskab
Elektromagnetisk stråling
Metamaterialer
Optik
Blødning

Blødning er betegnelsen for det fænomen at blodet forlader blodbanen, oftest gennem en læsion af et blodkar. Hvis blodet forlader kroppen kaldes blødningen ekstern, mens en blødning hvor blodet forlader blodbanen, men forbliver i kroppen kaldes intern. Alle vedvarende eller voldsomme blødninger kan føre til stort blodtab, der kan ende i hypovolæmisk shock, der kan være dødeligt. Den proces, kroppen anvender til at standse en blødning, kaldes hæmostase.

Flere artikler omhandler blødninger:
 Gastrointestinal blødning er en blødning i mave-tarm-kanalen. 
 Hjerneblødning betegner et bristet blodkar i hjernen.
 Hæmatom er en lokal ansamling af blod, typisk i muskelvæv eller under huden.
 Kønsmodne kvinder har periodiske vaginale blødninger kaldet menstruation.
 Næseblod er en blødning fra næsens slimhinde.
 Subaraknoidal blødning er en blødning under hjernehinden araknoidea.

Blødninger kan også være et symptom på flere forskellige sygdomme eller skader:
 Angiodysplasi giver ofte blødninger fra mave-tarm-kanalen.
 Apopleksi er en tilstand hvor dele af hjernen ikke får tilstrækkeligt ilt. Den kan skyldes enten en blodprop eller mindre blødning i hjernen.
 En fraktur på kraniets underside kan medføre en blødning, der giver et særligt hæmatom omkring øjnene, kaldet brillehæmatom.
 En stor fysisk anstrengelse, for eksempel i forbindelse med sportsudøvelse, kan medføre en lokal blødning i en muskel, kaldet en fibersprængning. 
 Sygdommen hæmofili kaldes blødersygdom. I Danmark findes en forening for patienter med sygdommen, Danmarks Bløderforening.
 Et af de første symptomer på hæmorider er små blødninger fra endetarmen.
 Mavesår er betegnelsen for en lille, men vedvarende blødning i maven. 
 Skørbug gør karvæggen skør, så den lettere brister.

Symptomer
Kropsskader
Blod
Jim Dauterive

James Thomas "Jim" Dauterive er en amerikansk stemmeskuespiller særlig kendt for sin medvirken i King of the Hill.

Ekstern henvisning 
 

Stemmeskuespillere fra USA
Skuespillere fra Texas
Personer fra Dallas
The Combination 1897-98

The Combination 1897–98 var den ottende sæson af den engelske fodboldliga The Combination. Ligaen havde deltagelse af fjorten hold, der spillede en dobbeltturnering alle-mod-alle. Turneringen blev vundet af Evertons reservehold, som dermed vandt ligaen for sjette gang.

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1897
Fodbold i 1898
SRR

SRR har flere betydninger:

 Somerville Road Runners – en løbeklub i Somerville, Massachusetts
 Special Reconnaissance Regiment – et element af United Kingdom Special Forces
 Sierra Blanca Regional Airport i Ruidoso, New Mexico (IATA Code: SRR)
 Societad Retorumantscha – et svejsisk sprog forening
 Societatea Română de Radiodifuziune eller Radio România
 Split-ring resonator
 Sugar Ray Robinson
 System Requirements Review
 Soyuz Radiolyubitelei Rossii – romaniseret navn af Russian Amateur Radio Union
 Scene Release Reconstruction – et filformat (.srr) anvendt til at rekonstruere originale RAR filer fra de ekstraherede data indeni (hvis dataene var ukomprimeret og ikke password-beskyttet)rescene.info 
 serine racemase – et enzym som genererer D-serine fra L-serine.
 SRR IPC – er en implementation af synkron Send/Receive/Reply (SRR) inter-proces kommunikation message passing som en Linux kerne modul.
Wuthering Heights

"Wuthering Heights" er en sang af den engelske musiker og sangskriver Kate Bush. Den blev udsendt som hendes debutsingle i januar 1978 og nåede førstepladsen på den britiske singlehitliste. Den er til dato hendes bedst sælgende single, som på B-siden havde sangen "Kite".

Sangen findes desuden på hendes debutalbum The Kick Inside fra samme år. Den blev  af læserne valgt af Q Magazine valgt som nummer 32 på en liste over alle tiders bedste singler. Den er desuden nummer 24 på listen over de bedste singler på Rate Your Music (pr. juni 2012).

Sangen blev indspillet i sommeren 1977, hvor Kate Bush knap var fyldt nitten år. På sangen spiller Ian Bairnson den markante guitarsolo; han er ellers bedst kendt for sit arbejde med Alan Parsons. 

"Wuthering Heights" gav Bush et verdensomspændende gennembrud, og foruden Storbritannien toppede den hitlisterne i Australien, Belgien, Italien, Irland og New Zealand, mens den nåede i top-10 i lande som Holland, Norge, Sverige og Schweiz.

Tekst 
Bush skrev sangen, da hun var atten år gammel. Den er baseret på romanen af samme navn, og hun blev inspireret til at skrive sangen, da hun så filmatiseringen af romanen fra 1970. Hun læste derpå bogen og opdagede, at hun havde samme fødselsdag (30. juli) som Emily Brontë.

I teksten bruger Bush flere citater fra Catherine i romanen, mest oplagt i omkvædet: "Let me in! I'm so cold!", men også i versene, hvor Catherine blandt andet betror sin tjenestepige om sine "bad dreams in the night". Sangen synges fra Catherines synspunkt på det sted, hvor hun uden for Heathcliffs vindue trygler ham om at lukke sig ind.

Produktion og udsendelse 
Oprindeligt var det EMI's mening at udsende sangen "James and the Cold Gun" som Bushs debutsingle. Men Bush var selv meget opsat på, at det skulle være "Wuthering Heights", og hun fik sin vilje, hvilket var ret usædvanligt for en så ung kunstner i en strid med så stort et pladeselskab. 

Der blev produceret to videoer til sangen. I den ene version (beregnet på det britiske marked) ses Bush i en hvid kjole synge sangen i et mørkt rum fyldt med hvid tåge, og i den anden version (beregnet på det amerikanske marked) synger hun og danser i et friluftssceneri iført en rød kjole.

I første omgang var det meningen, at singlen skulle udsendes 4. november 1977. Imidlertid var Kate Bush ikke glad for det billede, der var lavet til singlens omslag, og forlangte at få det lavet om. Der var allerede sendt eksemplarer ud til nogle radiostationer, men EMI bøjede sig og udsatte udsendelsen til efter nytår. Det betød, at den ikke kom til at kæmpe med de store navne om julesalget, der i øvrigt blev domineret af "Mull of Kintyre" med Wings. I stedet blev sangen udsendt 6. januar 1978, og den nød da godt af at være kendt fra de eksemplarer, der var blevet sendt ud om efteråret til radiostationer. Omkring en måned senere gik sangen ind på single-hitlisten i Storbritannien som nummer 42. Den følgende uge gik den op til nummer 27, og herefter gav en optræden med sangen i tv-programmet Top of the Pops endnu et spark op ad listen, inden den nåede førstepladsen 11. marts 1978.

Referencer 

Sange fra 1978
Kate Bush-sange